Beskæftigelse for lønmodtagere (kvt. - revideret) 3. kvt. 2017

Antallet af lønmodtagere steg med 9.600 fra andet kvartal til tredje kvartal. Det svarer til en stigning på 0,4 pct. I tredje kvartal havde 2.702.800 personer i alt et lønmodtagerjob. Stigningen i antallet af lønmodtagere skyldes især flere lønmodtagere i private virksomheder. I denne sektor steg antallet af lønmodtagere således med 9.800 personer svarende til 0,6 pct. Alle tal er korrigeret for normale sæsonudsving.

To års uændret antal nyligt indvandrede EU-borgere med lønmodtagerjob

Tilgangen af lønmodtagere fra EU har stabiliseret sig. I tredje kvartal 2017 var der 13.400 nyligt indvandrede EU-borgere med lønmodtagerjob, og tilgangen har ligget nogenlunde på dette niveau siden tredje kvartal 2015. Fra første kvartal 2013, hvor den samlede lønmodtagerbeskæftigelse begyndte at stige, voksede tilgangen af lønmodtagere fra EU markant frem til tredje kvartal 2015. Antallet af nyligt indvandrede EU-borgere med lønmodtagerjob steg således med 3.600 personer, hvilket svarer til 40 pct. fra første kvartal 2013 til tredje kvartal 2015. Nyligt indvandrede EU-borgere er her afgrænset til udlændinge med et statsborgerskab fra et EU-land, som er indvandret inden for det seneste år.

Flest af de nyligt indvandrede EU-borgere i arbejde kommer fra Rumænien

I tredje kvartal var der flest af de nyligt indvandrede EU-borgere i lønmodtagerjob fra Rumænien og Polen, idet 2.800 var fra Rumænien og 2.300 var fra Polen. Til trods for de mange beskæftigede fra Polen, var Polen det land, som med en stigning på 17,0 pct. har haft den relativt mindste stigning siden første kvartal 2013, blandt de otte lande fra EU med den højeste lønmodtagerbeskæftigelse. Lønmodtagerbeskæftigelsen for nyligt indvandrede italienere er siden første kvartal 2013 mere end fordoblet.

Personer med lønmodtagerjob fordelt efter sektor, sæsonkorrigeret 2. kvt. 2017 3. kvt. 2017* 3. kvt.2017 antal udvikling i pct.

i forhold til kvt. før I alt 2693217 2702829 0,4 Private virksomheder 1735309 1745079 0,6 Private nonprofit-organisationer1 79734 79801 0,1 Offentlige virksomheder 55045 54744 -0,5 Offentlig forvaltning og service 822837 822926 0,0 Stat 196906 196801 -0,1 Regioner 134503 134383 -0,1 Kommuner 489102 489421 0,1 Sociale kasser og fonde 2326 2321 -0,2 Uoplyst sektor 292 279 ..

* Foreløbige tal.

1

Antallet af nyligt indvandrede EU-borgere med lønmodtagerjob fordelt efter statsborgerskab 1. kvt. 2013 3. kvt. 2017* 3. kvt. 2017 antal udvikling i pct.

i forhold til 1. kvt. 2013 I alt 9156 13371 46,0 Rumænien 1893 2779 46,8 Polen 1960 2294 17,0 Litauen 796 1266 59,0 Tyskland 568 797 40,3 Bulgarien 594 754 26,9 Storbritannien 430 745 73,3 Italien 355 726 104,5 Sverige 531 677 27,5 Øvrige 2029 3334 64,3

Anm: Tallene er ikke tilgængelige i statistikbanken, da det er en særkørsel.

* Foreløbige tal.

Tal for lønmodtagerbeskæftigelsen omregnet til fuld tid i Statistikbanken

I Statistikbanken findes både tal for antal personer med et lønmodtagerjob og lønmodtagerbeskæftigelsen omregnet til fuld tid på grundlag af betalte timer.